תיאטרון ג'והורי

**תיאטרון ג'והורי** הוא תיאטרון בשפת ג'והורי של יהדות ההרים. הוא התחיל להתפתח באזורים בצפון קווקז בהם הייתה קהילה משמעותית של יהודי ההרים. בתקופת ברית המועצות לפעילות התיאטרון היה תפקיד חשוב לשמירת תרבות יהודי ההרים ושפת ג'והורי לצד ספרות בשפה זו.

## תיאטרון בתקופת האימפריה הרוסית
תיאטרון ג'והורי יצר והעלה יצירות בעיר דרבנט, שבה התגוררה מרבית אוכלוסיית הנוער מקרב יהודי ההרים. האירוע התיאטרלי הראשון של יהודי ההרים התקיים בדצמבר 1903 כאשר אסף אגרונוב, מורה וציוני, העלה מחזה המבוסס על סיפור מאת נאום שויקוביץ', שתורגם מעברית, תחת הכותרת "השריפה תמורת שריפה". ההצגה הועלתה לכבוד חתונתה של המורה נגדמונה בת סימונה (שימונוב).

## תיאטרון בברית המועצות
### דרבנט (דגסטן)
left|ממוזער|alt=השחקן איליציר (איליושה) אברמוב. תיאטרון ג'והורי. דרבנט, ברית המועצות. 1980.|השחקן איליציר (איליושה) אברמוב. תיאטרון ג'והורי. דרבנט, ברית המועצות. 1980
בשנת 1918 הוקם בדרבנט סטודיו לדרמה בניהולו של הרב ישעיהו רבינוביץ'. החל משנת 1924 פעלה קבוצת יהודי ההרים תחת השם "החוג התרבותי והחינוכי של נוער יהודי ההרים", אשר נודע לרוב בכינוי "**חוג ג.א.ם.**" (ברוסית: **Кружок ГЕМ**, кружок горско-еврейской молодежи). בראש החוג עמד יונו סמיונוב (1899–1961), לצד מנשיר שלומוב.
בשנת 1924 העלה יונו סמיונוב שני מחזות במסגרת החוג היהודי בדרבנט: "שני מוכרי עור" ו"שדכן ערמומי".

בשנת 1935 הוקם בדרבנט התיאטרון הראשון בברית המועצות שכלל שלוש מחלקות – רוסית, ג'והורית ואזרית. התיאטרון צמח מתוך חוגי דרמה שפעלו בהובלת מנשיר שלומוב וחנום שלומוב. בתחילת דרכו גילמו גברים גם את התפקידים הנשיים, אך בהמשך החלו נשים להשתלב ולקחת חלק פעיל בהפקות התיאטרון.

הקמת התיאטרון סימנה את ראשיתה של תקופה משגשגת, שהתאפיינה בריבוי הופעות והצגות. בשנת 1939 זכה התיאטרון היהודי-טאטי בפרס במסגרת פסטיבל התיאטראות של דגסטן. את המוזיקה להפקות הלחין ג'ומשוד אשורוב, אשר שימש כמלחין וכמנהל המוזיקלי של התיאטרון, ועל פעילותו זכה לתואר "אמן נכבד של דאגסטן".

בתחילת שנת 1941 התיאטרון העלה את ההצגות "השבר" מאת  ו"איידין" מאת .

בתקופת מלחמת העולם השנייה גויסו רוב שחקני התיאטרון לשירות בצבא, ורבים מהם נהרגו במהלך הלחימה.. בשנת 1943 חידש התיאטרון את פעילותו, אך בשנת 1948 נסגר, באופן רשמי בשל חוסר רווחיות.

ב־28 באפריל 1959 פנת מועצת המנהלים של קולחוז "סטלין" לוועד המפלגה העירוני בבקשה להקים תיאטרון עממי של יהודי ההרים במסגרת חוג לאומנויות חובבים. פיוטר אגארונוב (1930–2006), עובד מצטיין של שידורי הטלוויזיה והרדיו הממלכתיים של ברית המועצות, הוזמן מבאקו כדי לסייע בארגון ובפיתוח החוג.  (1905–1974), ממוצא אזרי, מונה למנהל התיאטרון וזכה בתואר "אמן העם של דגסטן". הוא היה בקיא בשפתם ותרבותם של יהודי ההרים. המלחין ג'ומשוד אשורוב מונה למנהל המוזיקלי של התיאטרון, ומיכאיל גברילוב (1926–2014), עובד תרבות מכובד של רפובליקת דאגסטן, שימש כמנהלו הכללי.. בשנות ה־60 השחקנית האהובה אחסו שלומוב (1907–1985) חזרה לבמה.. היא החלה להופיע על בימת התיאטרון כבר בגיל 15. במהלך הקריירה היא גילמה דמויות רבות, על פעילותה הוענק לה תואר "אמנית מכובדת של דגסטן". פעילות התיאטרון הופסקה בשנת 1964 עקב בעיות כלכליות.

תיאטרון ג'והורי העממי בדרבנט נוסד מחדש בשנות ה-70. הוא התבסס בבית התרבות. מפעם לפעם הוא שכר במה במועדונים שונים בעיר והצליח להגיע בתפוסה מלאה גם באולמות עם 800 מקומות לצופים. במשך שנים רבות עמד בראשו אברם אבדלימוב (1929–2004), עובד תרבות מכובד של דגסטן שהיה זמר, שחקן ומחזאי. לאחר מותו מילא את התפקיד רומן איזאייב (1940–2018), אשר זכה בעיטור אות הכבוד על תרומתו רבת הערך.

### קירמיזי קסבה (אזרבייג'ן)
בשנים 1920–1932 פעלה קבוצת הדרמה הג'והורית בקירמיזי קסבה, קהילתם של יהודי ההרים באזרבייג'ן.

### חסַּווּיוּרְט (דגסטן)
בבתחילת שנות ה־30 ייסדה אלכסנדרה שובאיבה, אמו של הסופר אמלדן קוקולו (1935–2000), קבוצת דרמה ג'והורית בעיר חסוויורט. משך פעילותה של הקבוצה אינו ידוע.

## תיאטרון ברוסיה
בשנות ה־90 נקלע תיאטרון ג'והורי למשבר נוסף: הופעותיו הפכו לנדירות, ולא הועלו בכורות חדשות. רק בשנת 2000, לאחר שהוכר כתיאטרון עירוני, הצליח לחדש את פעילותו.

בשנים 2000–2002 עמד בראש התיאטרון השחקן והמוזיקאי רזיל איליאגב (1945–2016), עובד תרבות מכובד של רפובליקת דגסטן. בשנתיים שלאחר מכן ניהלה את התיאטרון אלסיה נתנובנה איסקובה.

בשנת 2004, לב מנחימוב (1950–2021), "אמן נכבד של רפובליקת דאגסטן", מונה למנהל האמנותי. בשנת 2021, לאחר מותו, שונה שמו של תיאטרון דרבנט ל"תיאטרון ג'והורי העירוני על שם לב יקובלביץ' מנחימוב". בוריס יודאייב מונה לראש התיאטרון.

לאורך ההיסטוריה הארוכה של התיאטרון הופיעו על בימתו שחקנים מוכשרים רבים, בהם ביקל מטטוב (1928–2013), "עובדת תרבות מכובדת של דאגסטן"; אבשלום נחשונוב (1925–1997),  מוזול איזריילובה, עובדת תרבות מכובדת של דגסטן; וכן אנטולי יוסופוב, רעיה נובכובה, ישראל צווייגנבאום, אווה שלבר ורשה ורבים אחרים.

בשנת 2024 תיאטרון זכה בתחרות בתחום התיאטרון שנערכה בדרבנט. בשנת 2025 הועלתה הצגה חדשה לכבוד 80 שנים לניצחון במלחמת העולם השנייה.

## תיאטרון בישראל
[left|ממוזער|alt=שחקני תיאטרון ג'והורי "''רמב"ם''": [רומן איזאייב ורמב"ם מישייב. יִשְׂרָאֵל. 2011|שחקני תיאטרון ג'והורי "*רמב"ם*": רומן איזאייב ורמב"ם מישייב. יִשְׂרָאֵל. 2011.]]
בשנת 2001 ייסד רומן (רמבם) רמבם איזאייב – המנהל האמנותי, שחקן, תסריטאי ומעצב – את "תיאטרון ג'והורי רמבם" בעיר חדרה, ישראל. הלהקה הופיעה לא רק בערים בישראל שבהן מתגוררות קהילות יהודי ההרים, אלא גם בקנדה, בארצות הברית, באזרבייג'ן ובמוסקבה שברוסיה.

לאחר פטירתו של איזאייב בשנת 2018, מונתה אווה שלבר-אברמובה למנהלת הראשית של "תיאטרון רמבם". בשנת 2019 התיאטרון ערך סבב הופעות ברוסיה לרבות בעיר דרבנט.

בשנת 2019 משכה עיריית חדרה את התמיכה הכספית בתיאטרון ג'והורי. בזכות הנחישות והתרומות של השחקנים עצמם, התיאטרון הצליח להמשיך לפעול ולהעלות הצגות עד שנת 2022. לאחר מכן הוא חדל מלהתקיים בישראל.

## אישים בולטים
* אברם אבדלימוב (1929–2004), שחקן תיאטרון ומנהל אמנותי
* מוזול איזריילובה, שחקנית תיאטרון
* רומן איזאייב (1940–2018), שחקן תיאטרון ומנהל אמנותי 
* ג'ומשוד אשורוב (1913–1980), מלחין ומנהל מוזיקלי
* מיכאיל גברילוב (1926–2014), מנהל תיאטרון
* לב מנחימוב (1950–2021), מנהל אמנותי
* ביקל מטטוב (1928–2013), שחקנית תיאטרון
* יונו סמיונוב (1899–1961), מנהל אמנותי
* אחסו שלומוב (1907–1985), שחקנית תיאטרון
* ישראל צווייגנבאום, אמן ושחקן

## ראו גם
* ג'והורי
* ספרות ג'והורי

## קישורים חיצוניים

* ספר של אירינה מיכאילובה
* היסטוריה של התיאטרון
* תיאטרון ג'והורי דרבנט העלה מחזה על "שנות ה-90 המדהימות"
* מזוזה הותקנה במתחם תיאטרון ג'והורי בחדרה
* תיאטרון רמבם באבצות הברית
* תיאטרון ג'והורי
* תיאטרון ג'והורי מחדרה יופיע לראשונה במוסקבה
* 

## הערות שוליים

קטגוריה:רוסיה: תיאטראות
קטגוריה:ישראל: תיאטראות
קטגוריה:דגסטן
קטגוריה:יהודי ההרים